Greek Legal Document

Category: 301

Content:
18. ΒΑΣΙΛΙΚΟΝ ΔΙΑΤΑΓΜΑ υπ’ αριθ.583 της 16/26 Σεπτ.1964 (ΦΕΚ Α΄166) Περί εφαρμογής των διατάξεων των άρθρ.30 έως 33 του Ν.Δ. υπ’ αριθ.4233/1962 «περί κυρώσεως του Κώδικος Οδικής Κυκλοφορίας». Έχοντες υπ’ όψει: 1)Τας διατάξεις του άρθρ.34 του Ν.Δ. υπ’ αριθ.4233/1962 «περί κυρώσεως του Κώδικος Οδικής Κυκλοφορίας», 2)Την γνώμην του Συμβουλίου της Επικρατείας διατυπωθείσαν εν τω υπ’ αριθ.533/1964 πρακτικώ αυτού, προτάσει του Ημετέρου επί των Συγκοινωνιών Υπουργού, απεφασίσαμεν και διατάσσομεν: Σελ. 262,908 245-072 Άρθρ.1.-Το κατ άρθρ.30 του Ν.Δ.4233/1962 «περί κυρώσεως του Κώδικος Οδικής Κυκλοφορίας» προβλεπόμενον σύστημα φωτισμού και σημάνσεως ζωηλάτων οχημάτων δέον να πληροί τους ακολούθους όρους: Εκάστον ζωήλατον όχημα δέον να φέρη 4 φώτα τοποθετημένα εις τα μάλλον εξέχοντα σημεία της αμάξης αυτού, ώστε να δηλούται εμφανώς το περίγραμμα της οριζοντίας τομής αυτής. Εκ τούτων τα μεν οπίσθια δέον να εκπέμπουν φως ερυθρού χρώματος, δύναται δε να είναι είτε αντανακλαστήρες είτε φωτειναί πηγαί ανθεκτικαί έναντι καιρικών συνθηκών (αέρος, βροχής), τα δε εμπρόσθια δέον να εκπέμπουν λευκόν φως δια φωτεινής πηγής, ης η λειτουργία δέον επίσης να είναι εξησφαλισμένη έναντι των καιρικών συνθηκών. Άρθρ.2.-Αι διατάξεις των άρθρ.30 έως 33 του Ν.Δ.4233/1962 «περί κυρώσεως του Κώδικος Οδικής Κυκλοφορίας», άρχονται εφαρμοζόμεναι, μετά παρέλευσιν εξαμήνου από της δημοσιεύσεως του παρόντος Β.Δ/τος δια της Εφημερίδος της Κυβερνήσεως. Εις τον αυτόν επί των Συγκοινωνιών Υπουργόν αναθέτομεν την δημοσίευσιν και εκτέλεσιν του παρόντος. 21.Ε.ι.18 Κώδικας Οδικής Κυκλοφορίας